
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7Ps/13/2024 8824201475 13. 09. 2024 JUDr. Martina Melníková ECLI:SK:OSVT:2024:8824201475.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudcom JUDr. Martinou Melníkovou v právnej veci opatrovanca: A. B., nar. XX.XX.XXXX, bytom C. XXX, okr. D. E. F., zastúpený procesným opatrovníkom: Obec Zámutov, so sídlom Zámutov 434, 094 15 Zámutov, na návrh navrhovateľa: G. B., nar. XX.XX.XXXX, bytom C. XXX, okr. D. E. F., o zmenu opatrovníka t a k t o rozhodol: I. Súd o d v o l á v a z funkcie opatrovníka, H. B., nar. XX.XX.XXXX, zomr. XX.XX.XXXX, ktorá bola ustanovená uznesením Okresného súdu Vranov nad Topľou, č. k. P/29/97 -22 zo dňa 03.06.1997. II. Súd u s t a n o v u j e G. B., nar. XX.XX.XXXX, tohto času trvale bytom C. XXX za opatrovníka pre A. B., nar. XX.XX.XXXX. III. Opatrovník je o p r á v n e n ý a p o v i n n ý zastupovať A. B., nar. XX.XX.XXXX v rozsahu opatrovníckych práv a povinností ako bol obmedzený spôsobilosti na právne úkony rozsudkom Okresného súdu Vranov nad Topľou, č. k. Nc738/94 - 11 zo dňa 21.02.1997, ktorým bol obmedzený spôsobilosti na právne úkony, a to tak, že nie je oprávnený nakladať so žiadnymi finančnými prostriedkami. IV. Opatrovník je p o v i n n ý vykonávať svoje práva a povinnosti riadne a dbať na pokyny súdu. V. Opatrovník je povinný dvakrát v roku podávať súdu správy o svojej činnosti, vždy do 30.06. a 31.12. toho ktorého kalendárneho roka a po skončení zastupovania predložiť súdu záverečný účet správy tohto majetku. VI. Žiaden z účastníkov n e m á nárok na náhradu trov konania. odôvodnenie: 1.Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2.Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie:
Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2024:8824201475.2 (dáta aktuálne k 2. 11. 2026). Záväzné je znenie zverejnené súdom.




